smcproject/ml-wiki-sentences huggingface dataset:
43 ലക്ഷം കുടുംബങ്ങൾ അംഗമായ 2.65 ലക്ഷം അയൽക്കൂട്ടങ്ങൾ, 19773 ഏരിയാ ഡെവലപ്മെന്റ് സൊസൈറ്റികൾ, 1072 കമ്മ്യൂണിറ്റി ഡെവലപ്മെന്റ് സൊസൈറ്റികൾ, 1381.15 കോടി രൂപയുടെ ലഘുസമ്പാദ്യം, 551.22 കോടി രൂപയുടെ വായ്പകൾ, പുറമെ ബാങ്ക് ലിങ്കേജ് വഴി പരസ്പര ജാമ്യത്തിലൂടെ 1140 കോടി രൂപയുടെ വായ്പ, 27,274 വ്യക്തിഗതസംരംഭകർ, 13,316 കൂട്ടുസംരംഭകർ, 2,25,600 വനിതാ കർഷകരുൾപ്പെട്ട 46,444 സംഘകൃഷി ഗ്രൂപ്പുകൾ, 54,000 ബാലസഭകൾ, 74 ഐ.റ്റി യൂണിറ്റുകൾ, മൂന്ന് കൺസോർഷിയങ്ങൾ, പരിശീലനത്തിനായി 21 ട്രെയിനിംഗ് ഗ്രൂപ്പുകൾ.
കുടുംബശ്രീ അയൽക്കൂട്ട ഘടന കുടുംബശ്രീ അയൽക്കൂട്ടം
അതതു പഞ്ചായത്തിലെയും നഗരസഭയിലെയും ദാരിദ്ര്യ രേഖയ്ക്കുതാഴെ ജീവിക്കുന്ന കുടുംബങ്ങളിലെ സ്ത്രീകളാണ് അംഗങ്ങൾ.
ഈ അംഗങ്ങളുടെ പരമാവധി എണ്ണം 10 മുതൽ 20 വരെ ആയി നിയന്ത്രിച്ചിരിക്കുന്നു.
ഓരോ ഘടകത്തിനെയും അറിയപ്പെടുന്നത് അയൽക്കൂട്ടം (NHG : Neihbour  Hood  Group ) എന്നാണ് .
അതിൽ നിന്നും 5 അംഗങ്ങളെ‌ നേതൃസ്ഥാനത്തേക്ക് ജനാധിപത്യരീതിയിൽ തിരഞ്ഞെടുക്കുന്നു.
ആരോഗ്യ - വിദ്യാഭ്യാസ വാളന്റിയർ, അടിസ്ഥാന സൗകര്യ വാളന്റിയർ, വരുമാന ദായക വാളന്റിയർ, സെക്രട്ടറി, പ്രസിഡന്റ് എന്നിവരാണവർ.
ഇങ്ങനെ ചെയ്യുമ്പോൾ ഉണ്ടാകുന്ന ഗുണം അംഗങ്ങൾ പരസ്പരം അറിയാവുന്നവരായിരിക്കുമെന്നതിനാൽ അവർക്ക് തുറന്ന് സംവദിക്കാൻ പ്രയാസം നേരിടുന്നില്ല എന്നതാണ്.
കൂടാതെ സ്വന്തം സംഘത്തിന്റെ കഴിവുകൾ, ശക്തികൾ, പരാധീനതകൾ എന്നിവയെപ്പറ്റി അവർക്ക് ബോധ്യം ഉണ്ടാവുകയും ചെയ്യും.
ഇങ്ങനെയുള്ളവരിൽ നിന്നും ഒരാളെ നേതാവായി തിരഞ്ഞെടുക്കുന്നു.
കുടുംബശ്രീ യൂണിറ്റുകൾ രജിസ്റ്റർ ചെയ്യുന്നത് അതത് തദ്ദേശ സ്വയം ഭരണ സ്ഥാപനത്തിലാണ് .
ഓരോ   വാർഡിലും/ ഡിവിഷനിലും ഉള്ള വിവിധ  അയൽക്കൂട്ടങ്ങളെ ഏകോപിപ്പിക്കുന്നത് ഏരിയ ഡെവലപ്മെന്റ്റ്  സൊസൈറ്റികൾ (ADS ) ആണ്.
അതതു സ്ഥലത്തെ  വാർഡ്‌/ ഡിവിഷൻ മെമ്പർ ആണ് ADS ന്റെ  ചുമതലക്കാരൻ.
ഓരോ പഞ്ചായത്തിലും നഗരസഭയിലും ഇവയെ ഏകോപിപ്പിച്ചുകൊണ്ട് കമ്മ്യുനിട്ടി ഡെവലപ്മെന്റ്റ് സൊസൈറ്റികൾ (CDS ) പ്രവർത്തിക്കുന്നു.
ആരോഗ്യ വോളന്റിയർ അയൽക്കൂട്ട കുടുംബങ്ങളിലെ അംഗങ്ങളുടെ ആരോഗ്യപ്രശ്നങ്ങൾ വിലയിരുത്തുക.
രോഗഗ്രസ്ത കുടുംബാംഗങ്ങളെ (വിശേഷിച്ചും സ്ത്രീകൾ) രോഗപരിഹാരത്തിന് പ്രാഥമികാരോഗ്യ കേന്ദ്രവുമായും ആരോഗ്യപ്രവർത്തകരുമായും ബന്ധപ്പെട്ട് പ്രവർത്തിക്കുക.
അംഗങ്ങളിൽ പ്രതിരോധ ചികിത്സ സംബന്ധിച്ച അവബോധം സൃഷ്ടിക്കുക.
ശിശുക്കൾക്ക് നൂറുശതമാനം പ്രതിരോധചികിത്സ ഉറപ്പുവരുത്തുക.
അംഗകുടുംബങ്ങൾക്ക് ശുദ്ധജലത്തിന്റേയും ശുചിത്വ സംവിധാനങ്ങളുടേയും ലഭ്യത ഉറപ്പുവരുത്തുന്നതിന് ആവശ്യമായ പ്രവർത്തനങ്ങൾ സംഘടിപ്പിക്കുക.
പരിസര ശുചിത്വം,ഗൃഹ ശുചിത്വം, വ്യക്തി ശുചിത്വം എന്നിവയ്ക്ക് ബോധവൽക്കരണ ക്ലാസ്സുകൾ സംഘടിപ്പിക്കുക.
അയൽക്കൂട്ടത്തിന്റെ ആരോഗ്യ പദ്ധതി തയ്യാറാക്കുക.
അടിസ്ഥാന സൗകര്യ വോളന്റിയർ അയൽക്കൂട്ടം സ്ഥിതിചെയ്യുന്ന ഭൂപ്രദേശം, അവിടത്തെ കുടുംബങ്ങൾ ഇവയുടെ അടിസ്ഥാന സൗകര്യവശ്യങ്ങൾ തിട്ടപ്പെടുത്തി അടിസ്ഥാന സൗകര്യ പദ്ധതി തയ്യാറാക്കുക.
അവരുടെ ഭൗതികാവശ്യങ്ങൾ കണ്ടെത്തുക.
അടിസ്ഥാന സൗകര്യവികസനത്തിന് ബന്ധപ്പെട്ട എ.ഡി.എസ് മുഖേന ഗ്രാമസഭയുടേയും സി.ഡി.എസ്സ്/ പഞ്ചായത്ത് ഭരണസമിതിയുടേയും ശ്രദ്ധയിൽപ്പെടുത്തി പരിഹാരം കണ്ടെത്തുക.
കുടുംബങ്ങളുടെ ഭവന നിർമ്മാണം മുതലായ കാര്യങ്ങളിൽ പഞ്ചായത്ത്, ധനകാര്യ സ്ഥാപനങ്ങൾ, ഇതര സർക്കാർ സംവിധാനങ്ങൾ ഇവയുടെ സഹായം പൂർണ്ണമായി പ്രയോജനപ്പെടുത്തുക.
പഞ്ചായത്ത്, ഇതര സർക്കാർ ഏജൻസികൾ നടപ്പാക്കുന്ന മരാമത്ത് പണികളിൽ കമ്മ്യൂണിറ്റി കോൺട്രാക്ടിംഗ് സംവിധാനത്തിൽ ചെയ്യുന്നതിന് അയൽക്കൂട്ടത്തെ പ്രാപ്തമാക്കുക.
വികസനപ്രവർത്തനങ്ങളിൽ അയൽക്കൂട്ട പങ്കാളിത്തം പൂർണ്ണമാക്ക്നതിനുള്ള ബോധവൽക്കരണ പ്രവർത്തനങ്ങൾ നടത്തുക.
വരുമാനദായക പ്രവർത്തന വോളന്റിയർ അയൽക്കൂട്ട ലഘുനിക്ഷേപ വായ്പാപരിപാടി കാര്യക്ഷമമാക്കുന്നതിന് പ്രസിഡന്റ്, സെക്രട്ടറി ഇവരെ സഹായിക്കുക.
അയൽക്കൂട്ട കുടുംബങ്ങളുടെ വരുമാന വർദ്ധവിന് ഉതകുന്ന തൊഴിൽമേഖലകൾ കണ്ടെത്തുക.
വിവിധ തൊഴിൽ സംരംഭങ്ങൾ ആരംഭിക്കുന്നതിനും ലാഭകരമായി പ്രവർത്തിക്കുന്നതിനും സഹായിക്കുക.
ബി.പി.എൽ ലിസ്റ്റ് പരിശോധിച്ച് അർഹരായവർ ഉൾപ്പെട്ടിട്ടുണ്ടെന്ന് ഉറപ്പുവരുത്തുക.
എസ്.ജി.എസ്. വൈ/ പി.എം.ആർ.വൈ/ പി.എം.ജി.വൈ/ ഐ.ഡബ്ലിയു.
പി എന്നീ സർക്കാർ ധനസഹായ ലഭ്യതയുള്ള തൊഴിൽദാനപദ്ധതികളെക്കുറിച്ച് അറിവുനൽകുക.
അയൽക്കൂട്ടത്തിന്റെ ദാരിദ്ര്യ നിർമ്മാർജ്ജന പരിപാടി തയ്യാറാക്കുക.
അയൽക്കൂട്ടത്തിന്റെ മറ്റ് ധർമ്മങ്ങൾ മിതവ്യയ സമ്പാദ്യ വായ്പാ പരിപാടി സംയുക്ത ബാങ്ക് അക്കൗണ്ട് സുതാര്യമായ കണക്ക് സൂക്ഷിപ്പ് ആരോഗ്യ- വിദ്യാഭ്യാസ ബോധവൽക്കരണ പ്രവർത്തനം വനിതകളുടേയും ശിശുക്കളുടേയും വികസനത്തിന് പ്രവർത്തനം അടിസ്ഥാന സൗകര്യപ്രവർത്തനം വരുമാന ദായക പ്രവർത്തനം കുട്ടികളുടെ വിദ്യാഭ്യാസ കാര്യങ്ങളിൽ കൂടുതൽ ശ്രദ്ധ ലീസ് ലാന്റ് ഫാമിംഗിൽ ഇടപെടൽ ലിങ്കേജ് ബാങ്കിംഗ് പങ്കാളിത്തത്തോടെ ആവശ്യങ്ങൾ കണ്ടെത്തൽ ബാലസഭാ രൂപീകരണം മൈക്രോപ്ലാൻ തയ്യാറാക്കൽ ഗ്രാമസഭകളിലെ പങ്കാളിത്തം വിദ്യാഭ്യാസം നേടിയിട്ടുള്ള 18 നും 35 നും മധ്യേ പ്രായമുള്ള ചെറുപ്പക്കാരുടെ വിവരശേഖരണം പദ്ധതികൾ
കുടുംബശ്രീ സംസ്ഥാന മിഷനും വിവിധ ജില്ലാ മിഷനുകളും ചേർന്ന് വ്യത്യസ്തമായ പദ്ധതികളാണ് ആവിഷ്കരിച്ച് നടപ്പാക്കി വരുന്നത്.
സംസ്ഥാന തലത്തിലും ജില്ലാ തലങ്ങളിലും ഇവയുടെ പ്രവർത്തനം ഏകോപിപ്പിക്കാനും നിർവ്വഹിക്കുവാനും ഉദ്യോഗസ്ഥരെയും കുടുംബശ്രീ ചുമതലപ്പെടുത്തിയിട്ടുണ്ട്.
പ്രത്യേക പദ്ധതികൾ
തനത് പദ്ധതികൾ കൂടാതെ കുടുംബശ്രീ സംസ്ഥാന മിഷൻ നേരിട്ടും ചിലയിടങ്ങളിൽ പദ്ധതികൾ നടപ്പാക്കുന്നുണ്ട്.
ഇവയെയാണ് പ്രത്യേക പദ്ധതി വിഭാഗങ്ങളിൽ ഉൾപ്പെടുത്തിയിട്ടുള്ളത്.
അട്ടപ്പാടി പ്രത്യേക പദ്ധതി
2013-2014ൽ കേരളത്തിലെ ആദിവാസി വിഭാഗങ്ങൾക്കിടയിലെ ശിശുമരണനിരക്കും പോഷകാഹാരക്കുറവ് മരണനിരക്കും ഉയർന്ന പശ്ചാത്തലത്തിലാണ് കുടുംബശ്രീ അട്ടപ്പാടിയിൽ പദ്ധതികൾ നടപ്പാക്കാൻ തീരുമാനിച്ചത്.
സാമൂഹ്യ നീതി വകുപ്പിപ്പാണ് ആദ്യം അട്ടപ്പാടിയിൽ ഒരു പ്രത്യേക പദ്ധതി ആരംഭിക്കുന്നത്.
വകുപ്പിന് കീഴിൽ ആരംഭിച്ച കമ്മ്യൂണിറ്റി കിച്ചൻ പദ്ധതി പിന്നീട് സർക്കാർ ഉത്തരവിലൂടെ കുടുംബശ്രീ ഏറ്റെടുത്തു .
സാധാരണയായി പരമാവധി വായ്പാ തുക 2.5 ലക്ഷം ആയിരിക്കും.
എങ്കിലും പദ്ധതിക്കനുസരിച്ച് വായ്പയിൽ ഏറ്റക്കുറച്ചിലുകൾ കണ്ടേക്കാം.
എങ്ങനെ ലഭിക്കുന്ന വായ്പകളിന്മേൽ സബ്‌സിഡി ഉണ്ടായിരിക്കും.
പരമാവധി സബ്സിഡി തുക 1.25 ലക്ഷം രൂപയോ, വായ്പയുടെ 50 ശതമാനമോ (ഏതാണോ കുറവ് വരുന്നത്, അത്) ആയിരിക്കും.
അംഗങ്ങൾ ആകെ വായ്പാ തുകയുടെ 5% മാർജിൻ മണി അടക്കേണ്ടതാണ്.
ബാങ്കുകൾ കുടുംബശ്രീ യൂണിറ്റുകളുടെ പദ്ധതികൾക്ക് പരമാവധി 95% വരെ വായ്പ നൽകുന്നു.
പരിശീലനം കുടുംബശ്രീ സംഘകൃഷി
കുടുംബശ്രീ അംഗങ്ങൾ ഏതു തരം പദ്ധതികൾക്കണോ വായ്പ എടുക്കുന്നത് ആ പദ്ധതികൾക്ക് ആവശ്യമായ പരിശീലനം നൽകുന്നതാണ്.
നിർദ്ദിഷ്ട പദ്ധതിയുടെ സുഗമമായ നടത്തിപ്പിനായി അംഗങ്ങൾക്ക് അക്കൗണ്ടിംഗ്, വ്യക്തിത്വ രൂപവത്കരണം, സാമ്പത്തികം, ഉത്പന്നങ്ങളുടെ വിപണനം എന്നീ വിഷയങ്ങളിലും പരിശീലനം നൽകി വരുന്നു.
സൂക്ഷ്മസംരംഭങ്ങൾ ആരംഭിക്കാനുതകുന്ന പരിശീലനങ്ങൾ (പേപ്പർബാഗ്, സോപ്പ്, കുട നിർമ്മാണം), കൃഷി ചെയ്യാനാണെങ്കിൽ അതിനുള്ള പരിശീലനങ്ങൾ.
കൂടാതെ സ്ത്രീ ശാക്തീകരണത്തിനായുള്ള ജെൻഡർ ബന്ധപ്പെട്ട പരിശീലനങ്ങൾ എന്നിവയെല്ലാം നൽകി വരുന്നു.
പ്രവർത്തനങ്ങൾ അയൽക്കൂട്ട അംഗങ്ങൾക്കുള്ള പിന്തുണ - സൂക്ഷ്മ സംരംഭങ്ങളും സംഘമായി ചേർന്ന് കൃഷിയും ഉൾപ്പെടെയുള്ള ഉപജീവന പ്രവർത്തനങ്ങൾ നടത്തിവരുന്ന അയൽക്കൂട്ട അംഗങ്ങൾക്ക് എല്ലാവിധ പിന്തുണയും കുടുംബശ്രീ നൽകിവരുന്നു.
പരിശീലനങ്ങൾക്ക് പുറമേ ആവശ്യമായ സാമ്പത്തിക പിന്തുണയും ടെക്‌നോളജി ഫണ്ട് അടക്കമുള്ള ഫണ്ടുകളും നൽകുന്നു.
സ്ഥിരമായി വിലയിരുത്തലും ആവശ്യമുള്ള സഹായങ്ങളും ഇതിൽ ഉൾപ്പെടുന്നു.
അവലംബം ↑ കുടുംബശ്രീ- പരിശീലകർക്കുള്ള കൈപ്പുസ്തകം, കുടുംബശ്രീ ജില്ലാ മിഷൻ, സിവിൽ സ്റ്റേഷൻ, കൊല്ലം, പേജ് 2 ↑ കുടുംബശ്രീ- പരിശീലകർക്കുള്ള കൈപ്പുസ്തകം, കുടുംബശ്രീ ജില്ലാ മിഷൻ, സിവിൽ സ്റ്റേഷൻ, കൊല്ലം 1 2 തദ്ദേശ സ്വയം ഭരണവകുപ്പിന്റെ ഔദ്യോഗിക വെബ്ബ് Archived 2007-12-09 at the Wayback Machine .
സൈറ്റിൽ നിന്നും ↑ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2009-04-23 at the Wayback Machine .
കുടുംബശ്രീയുടെ രൂപവും ഘടനയും Archived 2019-06-19 at the Wayback Machine .
പ്രാദേശിക സാമ്പത്തിക വികസന പരിപാടികൾ Archived 2019-06-30 at the Wayback Machine .
കുടുംബശ്രീ വഴി നടത്തുന്ന കേന്ദ്ര സഹായമുള്ള പദ്ധതികൾ Archived 2019-07-17 at the Wayback Machine .
കുടുംബശ്രീ വഴി നടത്തുന്ന നഗര കേന്ദ്രീകൃത പദ്ധതികൾ Archived 2019-07-18 at the Wayback Machine .
സാമൂഹ്യവികസന പരിപാടികൾ Archived 2019-07-17 at the Wayback Machine .
ബാംബൂ ബോയ്സ്
അലി അക്ബറിന്റെ സംവിധാനത്തിൽ 2002ൽ പുറത്തിറങ്ങിയ ഒരു ഹാസ്യ ചലച്ചിത്രമാണ് ബാംബൂ ബോയ്സ് .
കലാഭവൻ മണി , കൊച്ചിൻ ഹനീഫ , ഹരിശ്രീ അശോകൻ , സലിം കുമാർ , നാദിർഷ , ജഗതി ശ്രീകുമാർ , കലാഭവൻ ഷാജോൺ തുടങ്ങിയവർ പ്രധാന വേഷങ്ങളിൽ അഭിനയിച്ചിരിക്കുന്ന ഈ ചിത്രം നിർമിച്ചിരിക്കുന്നത് വി.എച്ച്.എം. റഫീഖാണ്.
ഈ ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത് തേജാണ്.
അഭിനേതാക്കൾ കലാഭവൻ മണി ---------ഒലാംഗ ഹരിശ്രീ അശോകൻ -------നക്കി കൊച്ചിൻ ഹനീഫ ---------മക്കു സലിം കുമാർ -----------ചാമ്പ നാദിർഷ --------വെളുമ്പൻ ജഗതി ശ്രീകുമാർ ---------വർക്കി കലാഭവൻ ഷാജോൺ --------- ജഗൻ മാമുക്കോയ --------ഹരിതകുമാരിയുടെ അച്ഛൻ ബിന്ദു പണിക്കർ --------ഹരിതകുമാരി സാജൻ പള്ളുരുത്തി പ്രിയദർശിനി അർച്ചന റെഡ്ഡി ബോക്സ് ഓഫീസ്
വാണിജ്യപരമായി ഈ ചിത്രം മികച്ച വിജയവും കൈവരിച്ചു.
അവലംബം പുറത്തേക്കുള്ള കണ്ണികൾ ബാംബൂ ബോയ്സ് ഇന്റർനെറ്റ് മൂവി ഡാറ്റാബേസിൽ
പ്രേമലത അഗർവാൾ
ലോകത്തിലെ  ഏഴ് ഭൂഖണ്ഡങ്ങളിലെയും ഏറ്റവും ഉയരം കൂടിയ  കൊടുമുടികളായ സെവൻ സമ്മിറ്റുകൾ കീഴടക്കിയ  ആദ്യത്തെ ഇന്ത്യൻ വനിതയാണ് പ്രേമലത  അഗർവാൾ (ജനനം: 1963) , പർവതാരോഹണ മേഖലയിലെ ഈ  നേട്ടങ്ങൾക്ക് 2013 ൽ ഇന്ത്യാ ഗവൺമെന്റ് അവർക്ക് പത്മശ്രീയും 2017 ൽ ടെൻസിങ് നോർഗേ ദേശീയ സാഹസിക അവാർഡും നൽകി , .
2011 മെയ് 20 ന്, 48 വയസ് പ്രായമുള്ളപ്പോൾ ലോകത്തിലെ ഏറ്റവും ഉയരം കൂടിയ കൊടുമുടിയായ എവറസ്റ്റ് കീഴടക്കുകയും ഇത്  കീഴടക്കുന്ന ഏറ്റവും പ്രായം കൂടിയ ഇന്ത്യൻ വനിതയെന്ന നേട്ടത്തിന് അർഹയാകുകയും ചെയ്തു , .
പിന്നീട് ജമ്മു കശ്മീർ സ്വദേശിയായ സംഗീത സിന്ധി ബഹൽ 2018 ൽ 53 ആം വയസ്സിൽ എവറസ്റ്റ് കീഴടക്കി ഈ  റെക്കോർഡ് മറികടന്നു .
ഝാർഖണ്ഡ്‌ സംസ്ഥാനത്ത് നിന്ന് എവറസ്റ്റ് കീഴടക്കിയ ആദ്യ വ്യക്തി എന്ന നേട്ടവും പ്രേമലത അഗർവാൾ കരസ്ഥമാക്കി
സെവൻ സമ്മിറ്റുകൾ കീഴടക്കിയതിന്റെ വിവരങ്ങൾ നമ്പർ ചിത്രം കൊടുമുടി ഉയരം ഭൂഖണ്ഡം കീഴടക്കിയ വർഷം 1 എവറസ്റ്റ്‌ 8,848 മീ (29,029 അടി) ഏഷ്യ മെയ് 20 , 2011 2 അകൊൻകാഗ്വ 6,961 മീ (22,838 അടി) തെക്കേ അമേരിക്ക ഫെബ്രുവരി 10, 2012 3 ഡെനാലി 6,194 മീ (20,322 അടി) വടക്കേ അമേരിക്ക മെയ് 23 , 2013 4 കിളിമഞ്ചാരോ 5,895 മീ (19,341 അടി) ആഫ്രിക്ക ജൂൺ 6 , 2008 5 എൽബ്രസ് 5,642 മീ (18,510 അടി) യൂറോപ്പ് ഓഗസ്റ്റ് 12 , 2012 6 വിൻസൺ മാസിഫ് 4,892 മീ (16,050 അടി) അന്റാർട്ടിക്ക ജനുവരി 5 , 2013 7 പുങ്കക്  ജയാ 4,884 മീ (16,024 അടി) ഓസ്ട്രേലിയ ഒക്ടോബർ 22 , 2013
പടിഞ്ഞാറൻ ബംഗാളിലെ ഡാർജിലിംഗ് സ്വദേശിയായ ബിസിനസുകാരനായ  രാമവതർ ഗാർഗ് ആണ് പിതാവ് .
മുതിർന്ന പത്രപ്രവർത്തകയായ വിമൽ അഗർവാളിനെ വിവാഹം കഴിച്ചു.
ദമ്പതികൾക്ക് രണ്ട് പെൺ മക്കൾ ആണ് .
പ്രേമലത ഇപ്പോൾ ടാറ്റാ സ്റ്റീലിനൊപ്പം  ജോലിചെയ്യുന്നു.
ജംഷദ്‌പൂരിലെ ഈസ്റ്റ് സിംഗ്ഭും ജില്ലയിലെ  ജുഗ്‌സലായി പട്ടണത്തിലാണ് ഇപ്പോൾ താമസിക്കുന്നത്.
പൂച്ചവാലൻ ചെടി ഇംഗ്ലീഷ് വിലാസം https://ml.wikipedia.org/wiki/Acalypha_hispida
പൂച്ചവാലൻ ചെടി പൂച്ചവാലൻ ചെടി
കേരളത്തിലെ ഉദ്യാനങ്ങളിലും വീടുകളിലും ധാരാളമായി കണ്ടുവരുന്നു അലങ്കാര സസ്യമാണ്‌ പൂച്ചവാലൻ ചെടി (Acalypha hispida).
ഇടതൂർന്ന്‌ നിൽക്കുന്ന കടും പച്ച ഇലച്ചാർത്തുകൾക്കിടയിൽ ചുവന്ന നിറത്തിൽ പൂച്ചവാലിനു സദൃശമായ പൂങ്കുലകളോടെ ഈ ചെടി കാണപ്പെടുന്നു.
പരിപാലന രീതി
നല്ല നീർ വാർച്ചയുള്ളമണ്ണും, ചുടുള്ള കാലാവസ്ഥയും ഇഷ്ടപ്പെടുന്ന ഒരു ചെടിയാണ് പൂച്ചവാലൻ ചെടി.
തെളിഞ്ഞ സൂര്യപ്രകാശമുള്ള അന്തരീക്ഷത്തിൽ ഈ ചെടി നന്നായി വളരും.
അവശ്യത്തിന്‌ വെള്ളവും വളവും ലഭിച്ചാൽ ഈ ചെടി തഴച്ചു വളരുകയും ധാരാളം പൂങ്കുലകൾ ഉല്പാദിപ്പിക്കുകയും ചെയ്യും.
കമ്പ് മുറിച്ച് നട്ടാണ്‌ പൂച്ചവാലൻ ചെടി വംശ വർദ്ധന നടത്തുന്നത്.
മുറിച്ചെടുത്ത കമ്പുകൾ മണൽ കലർന്ന വളമിശ്രിതത്തിൽ നട്ടാണ്‌ വേരു പിടിപ്പിക്കുന്നത്.
വളപ്രയോഗത്തോട് നന്നായി പ്രതികരിക്കുന്ന ഈ ചെടി വളരെയെളുപ്പം വീട്ടുമുറ്റങ്ങളിൽ വളർത്തിയെടുക്കാവുന്ന ഒരു അലങ്കാര ചെടിയാണ്‌.
പുറമെ നിന്നുള്ള കണ്ണികൾ Red Cat's Tail http://www.webindia123.com/garden/flowers/catstail.htm
കളമെഴുത്തും പാട്ടും ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കളമെഴുത്തും പാട്ട്
ഭദ്രകാളി, വേട്ടേയ്ക്കൊരുമകൻ , ശാസ്താ  ക്ഷേത്രങ്ങളിൽ നടത്തുന്ന പ്രധാനപ്പെട്ട അനുഷ്ഠാനമാണ് കളമെഴുത്തും പാട്ട് ഭദ്രകാളി ക്ഷേത്രങ്ങളിൽ പ്രധാനമായും കാണുന്ന കളമെഴുത്തും പാട്ടും ഇന്ന് ഒട്ടുമിക്ക മാതൃദൈവ ക്ഷേത്രങ്ങളിലും ആചരിച്ചു വരുന്നതായി കാണുന്നു.
കളമെഴുതിയതിനു ശേഷമാണ് ഭദ്രകാളിപ്പാട്ട് നടക്കുന്നത്.
കളമെഴുത്തും പാട്ടും, മുടിയേറ്റ്, തീയ്യാട്ട്, കോലം തുളളൽ, സർപ്പം തുളളൽ, പാന തുടങ്ങിയ അനുഷ്ഠാനങ്ങളിലെല്ലാം കളമെഴുത്ത് ഒഴിച്ചു കൂടാൻ പറ്റാത്ത ചടങ്ങാണ്.
ഭദ്രകാളി, വേട്ടേയ്ക്കൊരു മകൻ,നാഗം  തുടങ്ങിയ മൂർത്തികൾക്കാണ് പ്രധാനമായും കളമെഴുത്ത് പാട്ട്  നടത്തുന്നത്.
കളം വ‌രയ്ക്കുന്നത് ചില സമുദായങ്ങളുടെ കുടുംബാവകാശവുമാണ്.
കേരളത്തിൽ കളം വരയ്ക്കുന്നതിൽ പ്രസിദ്ധിയാർജിച്ചവരാണ് കല്ലാറ്റ് കുറുപ്പൻമാർ.
ഇവരെ കൂടാതെ തിയ്യാട്ടുണ്ണികൾ , തിയ്യാടി നമ്പ്യാർ , തെയ്യമ്പാടി നമ്പ്യാർ , പുളളുവർ, വണ്ണാൻ, മണ്ണാൻ, കണിയാന്മാർ തുടങ്ങിയവരെല്ലാം കളം വരയ്ക്കുന്നത് കുലവൃത്തിയായി സ്വീകരിച്ചവരാണ്.
മാർക്കണ്ഡേയ പുരാണത്തിലെ ഭദ്രോൽപ്പത്തി പ്രകരണത്തിലാണ് കാളി ദാരിക കഥ കാണപ്പെടുന്നത്.
കാളി ദാരിക യുദ്ധമാണ് കളമെഴുത്തിന്റെയും പ്രമേയം.
ഒരിക്കൽ ദാരികൻ എന്ന അസുര ചക്രവർത്തി തന്റെ മാതാവായ ദാരുമതിയുടെ ഉപദേശപ്രകാരം ബ്രഹ്മാവിനെ തപസ്സു ചെയ്തു.
ദാരികന്റെ തപസ്സു കണ്ട് സന്തുഷ്ടനായ ബ്രഹ്മാവ് പ്രത്യക്ഷപ്പെട്ടു.
ഇഷ്ടവരങ്ങൾ ചോദിച്ചു കൊള്ളാൻ ആരാഞ്ഞു.
ദേവന്മാരാലും, അസുരന്മാരാലും, മനുഷ്യരാലും, പുരുഷന്മാരാലും മരണം സംഭവിക്കരുതെന്നും, തന്റെ ഒരു തുളളി രക്തം വീണാൽ അതിൽ നിന്നും ആയിരം ദാരികന്മാർ ജനിക്കണമെന്നും, പതിനായിരം ആനകളുടെ കരുത്തു വേണമെന്നും ദാരികൻ ബ്രഹ്മാവിനോടു ആവശ്യപ്പെട്ടു.
അമരത്വം ആവശ്യപ്പെട്ട ദാരികനു അതിന് പകരമായി വരങ്ങൾ നല്കിയ ബ്രഹ്മാവ് മരണം സംഭവിക്കാതിരിക്കാൻ ഒരു മന്ത്രവും കൂടി നല്കി.
ഈ മന്ത്രം മൂന്നാമതൊരാൾ അറിഞ്ഞാൽ മരണം നിശ്ചയമാണെന്നും ബ്രഹ്മാവ് അറിയിക്കുകയും ചെയ്തു.
വരങ്ങൾ നേടി അഹങ്കാരിയായ ദാരികവീരൻ ദേവകളെയും മനുഷ്യരെയും ഋഷിമാരെയും സ്ത്രീകളെയും എല്ലാം ഉപദ്രവിക്കാൻ തുടങ്ങി.
ഉപദ്രവം സഹിക്കാൻ വയ്യാതെ വന്നപ്പോൾ ദേവന്മാർ മഹാവിഷ്ണുവിനെ അഭയം പ്രാപിച്ചു.
ബ്രഹ്മാവും, വിഷ്ണുവും എല്ലാവരും നാരദ മഹർഷിയോടൊന്നിച്ചു മഹാദേവന്റെ അടുക്കൽ ചെന്നു സങ്കടമുണർത്തിച്ചു.
ഇതിനു പരിഹാരമായി  മഹാദേവന്റെ നിർദേശപ്രകാരം ദേവ ശക്തികളിൽ നിന്നും ആറു ദേവിമാരെ സൃഷ്ടിച്ചു.
ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി എന്നി ആറു ദേവിമാരെ ദാരികനെ നേരിടാൻ അയച്ചുവെങ്കിലും അവർ പരാജയപ്പെട്ടു.
ദാരികന് നേർമാർഗം ഉപദേശിക്കാൻ ശിവൻ ദൂതനെ അയച്ചുവെങ്കിലും ദാരികൻ ദൂതനെ വധിക്കാൻ ശ്രമിച്ചു.
കോപിഷ്ടനായ ശിവന്റെ തൃക്കണിലെ അഗ്നിയിൽ നിന്നും സാക്ഷാൽ ആദിപരാശക്തിയായ ശ്രീ ഭദ്രകാളി അവതരിച്ചു.
ദാരിക നിഗ്രഹത്തിനായി ദേവി വേതാളത്തെ തന്റെ വാഹനമാക്കി പള്ളിവാളും കയ്യിലേന്തി യുദ്ധത്തിനായി പുറപ്പെട്ടു.
ഭദ്രകാളിയുടെ പോർവിളിയിൽ ദാരികാപുരി നടുങ്ങി.
അനേകം കൈകളും അതിൽ പല ആയുധങ്ങളുമായി ഘോരരൂപിയായ കാളി അനേകകാലം ദാരികനോടു യുദ്ധം ചെയ്തു.
നിഗ്രഹം എളുപ്പം സാധ്യമാകാൻ രണഭൂമിയിൽ കാളിയുടെ മുൻപിലായി ദുർഗ്ഗാഭഗവതി പ്രത്യക്ഷപ്പെട്ടു.
ദാരികന്റെ ഭാര്യയായ മനോദരിയിൽ നിന്നു ബ്രഹ്മാവ് നൽകിയ മന്ത്രം ദുർഗ്ഗാ ഭഗവതി അറിയുകയും ചെയ്തു.
ഇതറിഞ്ഞ ഭദ്രകാളി പൂർവാധികം ശക്തിയോടെ യുദ്ധം ചെയ്യുകയും ദാരികനെ നിഗ്രഹിക്കുകയും ചെയ്തു.
ദേവി വാഹനമായ വേതാളം ദാരികന്റെ ഒരുതുള്ളി രക്തം പോലും താഴെ വീഴാതെ പാനം ചെയ്തു.
അങ്കക്കലിയടങ്ങാതെ ഭദ്രകാളി ദാരികന്റെ ശിരസ്സറുത്തു മഹാദേവന്റെ മുന്നിൽ കാഴ്ചവയ്ക്കുന്നതിനായി കൈലാസത്തിലേക്കു പുറപ്പെട്ടു.
ഇതേസമയം രണഭൂമിയിൽ നടന്നതെല്ലാം നാരദർ കൈലാസത്തിൽ ചെന്നു മഹാദേവനെ അറിയിക്കുകയും, ഭദ്രകാളിയുടെ കോപം ശാന്തമാക്കണമെന്ന അപേക്ഷിക്കുകയും ചെയ്തു.
രണഭൂമിയിലെ ഭഗവതിയുടെ രൂപം ഏതു രൂപത്തിലാണെന്നു മഹാദേവൻ നാരദരോട് ചോദിച്ചു.
ഉടൻ തന്നെ നാരദർ കാളിയുടെ രൗദ്രരൂപം നിലത്ത് വരച്ച് കാണിക്കുകയും ചെയ്തു.
ഇതാണ് കളമെഴുത്തായി ആചരിക്കുന്നത് എന്നാണ് വിശ്വാസം.
കളമെഴുത്തു
ചടങ്ങുകൾ
പഞ്ചവർണ്ണപ്പൊടികളാണ് കളമെഴുത്തിനുപയോഗിക്കുന്നത്.
കറുപ്പ് (ഉമിക്കരി), വെളള (അരിപ്പൊടി), മഞ്ഞ (മഞ്ഞൾപ്പൊടി), പച്ച (വാകയില പൊടി), ചുമപ്പ് (മഞ്ഞളും ചുണ്ണാമ്പും ചേർന്ന മിശ്രിതം) എന്നിവ ചേർന്നാണ് കളം വരയുന്നത്.
ക്ഷേത്രങ്ങളിലാണ് പ്രധാനമായും കളമെഴുത്തു നടക്കുന്നത്.
എങ്കിലും ചില വീടുകളിലും കുടുംബദൈവ അനുഗ്രഹത്തിനായി വർഷം തോറും കളമെഴുത്തു പാട്ട് നടത്താറുളളതായി പറയുന്നു.
പ്രത്യേകം തയ്യാറാക്കിയ പന്തലുകളിലും കളമെഴുത്തും പാട്ടും നടക്കുന്നത്.
ഇത് പാട്ടരങ്ങ് എന്ന പേരിലറിയപ്പെടുന്നു.
വൈകുന്നേരമാണ് കളമെഴുത്തും പാട്ടും നടക്കുന്നത്.
ക്ഷേത്രത്തിന്റെ വടക്കു-കിഴക്ക് ഭാഗത്തായാണ് കളം വരയുന്നത്.
കളമെഴുതുന്ന പ്രധാന ആചാര്യന്റെ നിർദ്ദേശപ്രകാരം അനുയായികൾ കളം വരയുന്നു.
ഭദ്രകാളീ രൂപമാണ് കളമെഴുത്തിൽ ചിത്രീകരിക്കുന്നതെങ്കിലും ചില ക്ഷേത്രങ്ങളിൽ ഇതിൽ വ്യത്യാസങ്ങൾ കാണാറുണ്ട്.
കാളിയുടെ കൈകളുടെ എണ്ണത്തിനനുസരിച്ചാണ് ഓരോ ദിവസവും കളത്തിന്റെ വലിപ്പം.
ക്ഷേത്രങ്ങളിൽ ദീപാരാധനക്കു മുമ്പു തന്നെ കളം വരയുന്നത് പൂർത്തിയായിരിക്കും.
അതിനു ശേഷം തളികയിലോ തൂശനിലയിലോ നെല്ലും അരിയും നാളികേരവും നിലവിളക്കും കത്തിക്കും.
അതിനുശേഷമാണ് പാട്ട് നടക്കുന്നത്.
കാളിയുടെ അവതാരകഥ ഭക്തിരസത്തോടെ ആലപിക്കുന്നതിനാൽ ഭദ്രകാളിപ്പാട്ട് എന്നും ഇതറിയപ്പെടുന്നു.
ആയിരം വർഷത്തോളം പഴക്കമുളള ഈ പാട്ട് എഴുതി പഠിക്കാൻ പോലും പാടില്ല എന്നാണ് പഴമക്കാർ പറയുന്നത്.
പാട്ടു കഴിയുമ്പോൾ ചുമന്ന പട്ടിൽ നെല്ലും നാളികേരവും പൂക്കുലയും വയ്ക്കുന്നു.
പാട്ട് കഴിഞ്ഞ് പിണിയാൾ കളത്തിനു ചുറ്റും പ്രദക്ഷിണം വയ്ക്കുന്നു.
വാദ്യമേളങ്ങളുടെ അകമ്പടിയും ഉണ്ടാകും.
അതിനുശേഷം കളം മായ്ക്കുന്നു.
വർഷത്തിൽ ഒരു ദിവസമെങ്കിലും കളമെഴുത്തും പാട്ടും കണ്ട് തൊഴണം എന്നാണ് പറയുന്നത്.
നാടിന്റെ, ജനങ്ങളുടെ നന്മയ്ക്കായി നടത്തുന്നതാണ്.
അനുഷ്ഠാന കലകൾ എന്നു പറയുമ്പോഴും അതിൽ നന്മ ഒരു സമൂഹത്തിന്റെ മുഴുവൻ കൂട്ടായ്മയാണ്.
അല്ലെങ്കിൽ ഒത്തുചേരലാണ് ഇതു തന്നെയാണ് അനുഷ്ഠാന കലകളുടെ സവിശേഷതയായി പറയുന്നത്.
ലോക‌ം എത്ര പുരോഗമിച്ചാലും കാലം എത്ര കടന്നാലും കാവും അനുഷ്ഠാനകലകളും എല്ലാം നമ്മുടെ ഹൃദയത്തിൽ അലിഞ്ഞു ചേർന്നവയാണ് സമകാലിക ജീവിതത്തിലെ ദുർവാസനകളെ അകറ്റി നിർത്തി ദൈവചൈതന്യത്തെ മനുഷ്യമനസ്സിലേക്കു പ്രവഹിക്കാൻ കളമെഴുത്തും പാട്ടും പോലെയുളള അനുഷ്ഠാനങ്ങൾ കാരണമാകുന്നു.
പടയണി എന്ന കലാ രൂപത്തിന്റെ ഐതിഹ്യം കളമെഴുത്തും പാട്ടും എന്ന കലയിലേതുമായി സാധ്യത പുലർത്തുന്നു.
ആഫ്രിക്കൻ മഹാഗണി ഇംഗ്ലീഷ് വിലാസം https://ml.wikipedia.org/wiki/Khaya_senegalensis
Khaya senegalensis
ഖായ സെനഗലെൻസിസ് എന്ന വംശത്തിൽപ്പെട്ട മഹാഗണി മരമാണ് ആഫ്രിക്കൻ മഹാഗണി എന്നറിയപ്പെടുന്നത്.
ഇത് വളരെ ചുരുങ്ങിയ കാലയളവിൽ തന്നെ 60 മുതൽ 80 അടി വരെ ഉയരം വയ്ക്കുന്നു.
മുൻകാലങ്ങളിൽ ഇവ ആഫ്രിക്കൻ വനാന്തരങ്ങളിൽ മാത്രമാണ് കാണപ്പെട്ടിരുന്നത്.
തന്മൂലമാണ് ഇവയ്ക്ക് ആഫ്രിക്കൻ മഹാഗണി എന്ന പേർ ലഭ്യമായത്.
25 വർഷങ്ങൾക്കു ശേഷം മാത്രമേ ഇവ പൂക്കുകയും കായ്ക്കുകയും ചെയ്യുന്നുള്ളു.
ഇതിനാൽ വംശവർദ്ധന വളരെ സാവധാനമാണ്.
ഇന്ത്യയിൽ വ്യാപകമായി കാണപ്പെടുന്ന മഹാഗണിയുമായി താരതമ്യപ്പെടുത്തുമ്പോൾ ആഫ്രിക്കൻ മഹാഗണിയുടെ വളർച്ച ഇരട്ടി വേഗത്തിലാണ്.
ഹിന്ദുമതം ഇന്ത്യയിൽ ഇംഗ്ലീഷ് വിലാസം https://ml.wikipedia.org/wiki/Hinduism_in_India
ഇന്ത്യയിലെ ഏറ്റവും വലിയ മതമാണ് ഹിന്ദുമതം .
2011 ലെ സെൻസസ് പ്രകാരം ഇന്ത്യയിൽ 966.3 ദശലക്ഷം ആളുകൾ ഹിന്ദുക്കളാണ് , ഇത് രാജ്യത്തെ ജനസംഖ്യയുടെ 79.8% ആളുകളെ പ്രതിനിധീകരിക്കുന്നു.
ആഗോള ഹിന്ദു ജനസംഖ്യയുടെ 94% ഇന്ത്യയിലാണ് .
ഹിന്ദുമതം , ബുദ്ധമതം , ജൈനമതം , സിഖ് മതം എന്നീ ലോകത്തിലെ നാല് പ്രധാന മതങ്ങളുടെ ജന്മസ്ഥലമാണ് ഇന്ത്യൻ ഉപഭൂഖണ്ഡം .
ഇന്ത്യൻ ഹിന്ദുക്കളിൽ ബഹുഭൂരിപക്ഷവും ശൈവ , വൈഷ്ണവ വിഭാഗങ്ങളിൽ പെട്ടവരാണ്.
ഹിന്ദുമതം പ്രബലമായ മതമായിട്ടുള്ള ലോകത്തിലെ മൂന്ന് രാജ്യങ്ങളിൽ ഒന്നാണ് ഇന്ത്യ (നേപ്പാളും മൗറീഷ്യസും ആണ് മറ്റ് രണ്ട് രാജ്യങ്ങൾ).
ഹിന്ദുമതത്തിന്റെ ചരിത്രം
1500 ബിസിഇ ലും ഉം 500 ബിസിയിലുംആയി ഇന്ത്യയിൽ വൈദിക സംസ്കാരം വികസിച്ചു.
ഈ കാലഘട്ടത്തിനു ശേഷം, വൈദിക മതം പ്രാദേശിക പാരമ്പര്യങ്ങളുമായും പരിത്യാഗ പാരമ്പര്യങ്ങളുമായും ലയിച്ചു, ഇത് ഹിന്ദുമതത്തിന്റെ ആവിർഭാവത്തിന് കാരണമായി.
ഇത് ഇന്ത്യയുടെ ചരിത്രത്തിലും സംസ്കാരത്തിലും തത്ത്വചിന്തയിലും അഗാധമായ സ്വാധീനം ചെലുത്തി.
സിന്ധു നദിയുടെ ചരിത്രപരമായ പ്രാദേശിക വിശേഷണമായ സംസ്‌കൃത പദമായ സിന്ധുവിൽ നിന്നാണ് ഇന്ത്യ എന്ന പേര് ഉരുത്തിരിഞ്ഞത്.
മറ്റൊരു പ്രശസ്തമായ ബദൽ "ഹിന്ദുക്കളുടെ ഭൂമി" എന്നർത്ഥം വരുന്ന ഇന്ത്യയുടെ പേര് ആയ ഹിന്ദുസ്ഥാൻ ആണ്.
സിഇ 1200 മുതൽ 1750 വരെയുള്ള കാലത്ത് ഹിന്ദു, മുസ്ലീം ഭരണാധികാരികളുടെ ഭരണം ഇന്ത്യയിലുണ്ടായി.
മുസ്ലീം സുൽത്താൻമാർക്കെതിരെയുള്ള യുദ്ധങ്ങളിലെ വിജയനഗര സാമ്രാജ്യത്തിന്റെ പതനം ഡെക്കാണിലെ ഹിന്ദു ആധിപത്യത്തിന്റെ അന്ത്യം കുറിച്ചു.
പിന്നീട് മറാത്താ സാമ്രാജ്യത്തിന് കീഴിൽ ഹിന്ദുമതം വീണ്ടും പ്രതാപത്തിലേക്ക് ഉയർന്നു.
ബ്രിട്ടീഷ് ഇന്ത്യയുടെ വിഭജനം മതത്തിന്റെ അടിസ്ഥാനത്തിലായിരുന്നു.
(മാപ്പിൽ കാണിച്ചിരിക്കുന്നത് പോലെ) ഇന്ത്യയുടെ വിഭജനം
1947-ലെ ഇന്ത്യാ വിഭജനം ഇന്ത്യൻ ഉപഭൂഖണ്ഡത്തിലുടനീളമുള്ള രക്തരൂക്ഷിതമായ കലാപത്തിനും വർഗീയ കൊലപാതകങ്ങൾക്കും കാരണമായി.
തൽഫലമായി, ഏകദേശം 7.2 ദശലക്ഷം ഹിന്ദുക്കളും സിഖുകാരും ഇന്ത്യയിലേക്കും 7.5 ദശലക്ഷം മുസ്ലീങ്ങൾ പാകിസ്ഥാനിലേക്കും സ്ഥിരമായി താമസം മാറ്റി, ഇത് ഒരു പരിധിവരെ ഇരു രാജ്യങ്ങളുടെയും ജനസംഖ്യാപരമായ മാറ്റത്തിന് കാരണമായി.
ജനസംഖ്യാശാസ്ത്രം സംസ്ഥാനങ്ങളും പ്രദേശങ്ങളും അനുസരിച്ച് ഹിന്ദു ജനസംഖ്യ ഓരോ ജില്ലയിലും ഹിന്ദുക്കളുടെ ശതമാനം.
2011 ലെ സെൻസസിൽ നിന്ന് ലഭിച്ച ഡാറ്റ.
സംസ്ഥാനങ്ങളും പ്രദേശങ്ങളും അനുസരിച്ച് ഹിന്ദു ജനസംഖ്യ.
2011 സെൻസസ് പ്രകാരം.
പ്രദേശം ഹിന്ദുക്കൾ ആകെ % ഹിന്ദുക്കളുടെ ശതമാനം ഇന്ത്യ 966,257,353 1,210,854,977 79.80% ഹിമാചൽ പ്രദേശ് 6,532,765 6,864,602 95.17% ദാദ്ര, നഗർ ഹവേലി 322,857 343,709 93.93% ഒഡിഷ 39,300,341 41,974,218 93.63% ഛത്തീസ്‌ഗഢ് 23,819,789 25,545,198 93.25% മധ്യപ്രദേശ് 66,007,121 72,626,809 90.89% ദമൻ, ദിയു 220,150 243,247 90.50% ഗുജറാത്ത് 53,533,988 60,439,692 88.57% രാജസ്ഥാൻ 60,657,103 68,548,437 88.49% ആന്ധ്രാപ്രദേശ് 74,824,149 84,580,777 88.46% തമിഴ് നാട് 63,188,168 72,147,030 87.58% ഹരിയാണ 22,171,128 25,351,462 87.46% പുതുച്ചേരി 1,089,409 1,247,953 87.30% കർണാടക 51,317,472 61,095,297 84.00% ത്രിപുര 3,063,903 3,673,917 83.40% ഉത്തരാഖണ്ഡ് 8,368,636 10,086,292 82.97% ബീഹാർ 86,078,686 104,099,452 82.69% ഡെൽഹി 13,712,100 16,787,941 81.68% ചണ്ഡീഗഢ് 852,574 1,055,450 80.78% മഹാരാഷ്ട്ര 89,703,056 112,374,333 79.83% ഉത്തർ‌പ്രദേശ് 159,312,654 199,812,341 79.73% പശ്ചിമ ബംഗാൾ 64,385,546 91,276,115 70.54% ആന്തമാൻ നിക്കോബാർ ദ്വീപുകൾ 264,296 380,581 69.45% ഝാർഖണ്ഡ് 22,376,051 32,988,134 67.83% ഗോവ 963,877 1,458,545 66.08% ആസാം 19,180,759 31,205,576 61.47% സിക്കിം 352,662 610,577 57.76% കേരളം 18,282,492 33,406,061 54.73% മണിപ്പൂർ 1,181,876 2,855,794 41.39% പഞ്ചാബ്, ഇന്ത്യ 10,678,138 27,743,338 38.49% അരുണാചൽ പ്രദേശ് 445,876 1,383,727 30.04% ജമ്മു-കശ്മീർ 3,566,674 12,541,302 28.43% മേഘാലയ 342,078 2,966,889 11.53% നാഗാലാ‌ൻഡ് 173,054 1,978,502 8.75% ലക്ഷദ്വീപ് 1,788 64,473 2.77% മിസോറം 30,136 1,097,206 2.75% ഇന്ത്യയിലെ ഹിന്ദു ഭൂരിപക്ഷ സംസ്ഥാനം/കേന്ദ്രഭരണ പ്രദേശം
80%-ത്തിലധികം ഹിന്ദുക്കളുള്ള ഹിന്ദു ഭൂരിപക്ഷ സംസ്ഥാനങ്ങളുടെ പട്ടിക.
ഹിമാചൽ പ്രദേശ് - (95.17%) ദാദ്ര ആൻഡ് നഗർ ഹവേലി - (93.93%) ഒറീസ - (93.63%) ഛത്തീസ്‌ഗഢ് - (93.25%) മധ്യപ്രദേശ് - (90.89%) ദമൻ, ദിയു - (90.50%) ഗുജറാത്ത് - (88.57%) രാജസ്ഥാൻ - (88.49%) ആന്ധ്രാപ്രദേശ് - (88.46%) തമിഴ്നാട് - (87.58%) ഹരിയാണ - (87.46%) പുതുച്ചേരി - (87.30%) കർണാടക - (84.00%) ത്രിപുര - (83.40%) ഉത്തരാഖണ്ഡ് - (82.97%) ബിഹാർ - (82.69%) ഡൽഹി - (81.68%) ചണ്ഡീഗഢ് - (80.78%)
ഇതുകൂടാതെ, ഹിന്ദു ഭൂരിപക്ഷമുള്ള 10 സംസ്ഥാനങ്ങൾ/കേന്ദ്രഭരണ പ്രദേശങ്ങളുണ്ട്.
മഹാരാഷ്ട്ര, ഉത്തർപ്രദേശ് , പശ്ചിമ ബംഗാൾ എന്നിവിടങ്ങളിൽ 70 ശതമാനത്തിലധികം ജനസംഖ്യയുണ്ട്.
Historical Hindu Population Year Pop.
±% 1951 30,36,75,084 — 1961 36,65,41,417 +20.7% 1971 45,34,92,481 +23.7% 1981 56,23,79,847 +24.0% 1991 69,00,91,965 +22.7% 2001 82,77,22,142 +19.9% 2011 96,62,57,353 +16.7% Source: census of India
ഹിന്ദു ജനസംഖ്യ 1951-ലെ 303,675,084-ൽ നിന്ന് മൂന്ന് മടങ്ങ് വർദ്ധിച്ച് 2011-ൽ 966,257,353 ആയി, എന്നാൽ മൊത്തം ജനസംഖ്യയുടെ ഹിന്ദു ശതമാനം വിഹിതം 1951-ലെ 84.1%-ൽ നിന്ന് 2011-ലെ സെൻസസിൽ 79.8% ആയി കുറഞ്ഞു.
1947-ൽ ഇന്ത്യ സ്വാതന്ത്ര്യം നേടിയപ്പോൾ, മൊത്തം ജനസംഖ്യയുടെ 85% ഹിന്ദുക്കളായിരുന്നു, എന്നാൽ വിഭജനത്തിനു മുമ്പുള്ള ബ്രിട്ടീഷ് ഇന്ത്യയിൽ 73% ഹിന്ദുക്കളും 24% മുസ്ലീങ്ങളും ഉണ്ടായിരുന്നു.
സമുദായ പ്രകാരം, ആകെ ഹിന്ദുക്കളിൽ മുന്നാക്ക ജാതിക്കാർ 26 ശതമാനവും മറ്റ് പിന്നാക്ക വിഭാഗങ്ങൾ 43 ശതമാനവും പട്ടികജാതി ( ദളിതർ ) 22 ശതമാനവും പട്ടികവർഗക്കാർ (ആദിവാസികൾ) 9 ശതമാനവും ആണെന്ന് കണക്കാക്കപ്പെടുന്നു.
പശ്ചിമ ബംഗാളിലെ രണ്ട് ജില്ലകൾ, മാൾഡ, നോർത്ത് ദിനാജ്പൂർ എന്നിവിടങ്ങളിൽ 2001 ലെ സെൻസസ് പ്രകാരം ഹിന്ദു ഭൂരിപക്ഷം ഉണ്ടായിരുന്നു, അത് 2011 ലെ സെൻസസ് ആയപ്പോഴേക്കും ഹിന്ദു ന്യൂനപക്ഷമോ ബഹുത്വമോ ആയി മാറിയിരുന്നു.
1951-ൽ സംസ്ഥാനത്തെ ഹിന്ദു ജനസംഖ്യയുടെ ശതമാനം 78.45% ആയിരുന്നത് 2011-ൽ 70.54% ആയി കുറഞ്ഞു.
മറ്റൊരു ജില്ലയായ മുർഷിദാബാദിൽ മുസ്ലിം ജനസംഖ്യ 1951 ലെ 55,24% ൽ നിന്ന് ക്രമേണ വർദ്ധിച്ച് 2011 ൽ 66,27% ആയി.
ഉത്തർപ്രദേശ്
സഹരൻപൂർ ജില്ലയിലെ ഹിന്ദുക്കളുടെ അനുപാതം 2001ൽ 59.49% ആയിരുന്നു.
ഇത് 2011 ആയപ്പോഴേക്കും 56.74% ആയി കുറഞ്ഞു - 2.74% പോയിന്റുകളുടെ ഇടിവ്.
അതേസമയം മുസ്ലിം ജനസംഖ്യ 2001 ലെ 39.11% നിന്ന് 2011 ൽ 41.95% ആയി വർദ്ധിച്ചു.
അസം
അസമിലെ ജനസംഖ്യാ ഘടനയെക്കുറിച്ചുള്ള ഒരു പഠനം വെളിപ്പെടുത്തുന്നത് അസമിലെ ഹിന്ദു ജനസംഖ്യ 1951-ൽ 70.78% ആയിരുന്നത് 2011-ൽ 61.47% ആയി കുറഞ്ഞു എന്നാണ്.
1891-ൽ, അസമിലെ മുസ്ലീം ജനസംഖ്യ ഏകദേശം 5% മാത്രമായിരുന്നെങ്കിൽ, 2001-ലെ സെൻസസ് ആയപ്പോഴേക്കും അത് 30%-ലേക്കും 2011-ൽ മൊത്തം അസം ജനസംഖ്യയുടെ 34%-ത്തിനും മുകളിലേക്കും ഉയർന്നു.
2001 ലെ സെൻസസ് അനുസരിച്ച്, അസമിൽ ആറ് മുസ്ലീം ഭൂരിപക്ഷ ജില്ലകളുണ്ടായിരുന്നു, 2011 ലെ സെൻസസ് ആയപ്പോഴേക്കും എണ്ണം ഒമ്പത് ആയി വർദ്ധിച്ചു.
കേരളത്തിലെ ഹിന്ദുക്കളുടെ ജനസംഖ്യ 1951-ലെ 8,344,351-ൽ നിന്ന് 2011-ലെ സെൻസസ് പ്രകാരം ഇരട്ടിച്ച് 18,282,492 ആയി.
കേരളത്തിലെ ഹിന്ദു ജനസംഖ്യ (1901–2011) കാനേഷുമാരി
വർഷം ഹിന്ദുക്കൾ ദശാബ്ദ വളർച്ചാ നിരക്ക് (%) 1901 4,378,305 68.5% N/A 1911 4,762,393 66.8% +8.77 1921 5,052,039 64.9% +6.08 1931 6,021,982 63.4% +19.20 1941 6,699,600 61.8% +11.25 1951 8,344,351 61.6% +24.55 1961 10,282,568 60.9% +23.23 1971 12,683,277 59.4% +23.35 1981 14,801,347 58.2% +16.70 1991 16,668,587 57.3% +12.62 2001 17,920,105 56.3% +7.51 2011 18,282,492 54.9% +2.02
ഇന്ത്യയിലെ 28 സംസ്ഥാനങ്ങളിൽ പഞ്ചാബ് ( സിഖ് ഭൂരിപക്ഷം), മേഘാലയ , അരുണാചൽ പ്രദേശ് , നാഗാലാൻഡ് , മിസോറാം (ക്രിസ്ത്യൻ ഭൂരിപക്ഷം) ഒഴികെ 22 സംസ്ഥാനങ്ങളിൽ ഹിന്ദുക്കളാണ് ഭൂരിപക്ഷം.
മണിപ്പൂരിൽ , ഹിന്ദുമതം ഒരു ബഹുസ്വര മതമാണ്, അവിടെ 41.39% ഹിന്ദുമതം ആചരിക്കുകയും 41.29% ക്രിസ്തുമതം പിന്തുടരുകയും ചെയ്യുന്നു.
എട്ട് കേന്ദ്രഭരണ പ്രദേശങ്ങളിൽ അഞ്ചിലും ഹിന്ദുക്കളാണ് ഭൂരിപക്ഷം.
ഇന്ത്യയിലെ ആറ് സംസ്ഥാനങ്ങളിലും മൂന്ന് കേന്ദ്രഭരണ പ്രദേശങ്ങളിലും ഹിന്ദുക്കൾ ന്യൂനപക്ഷമാണ്- മിസോറാം - (2.75%), ലക്ഷദ്വീപ് - (2.77%), നാഗാലാൻഡ് - (8.74%), മേഘാലയ - (11.52%), ലഡാക്ക് - (12.11%), ജമ്മു കശ്മീർ - (28.8%), അരുണാചൽ പ്രദേശ് - (29.04%), പഞ്ചാബ് - (38.49%) കൂടാതെ മണിപ്പൂർ - (41.39%)
വടക്കുകിഴക്കൻ ഇന്ത്യയിലെ എട്ട് സംസ്ഥാനങ്ങളിൽ ത്രിപുര , സിക്കിം , അസം എന്നിവ ഹിന്ദു ഭൂരിപക്ഷവും നാലിൽ ഹിന്ദുക്കൾ ന്യൂനപക്ഷവും ഒന്നിൽ ബഹുത്വവുമാണ്.
1991-2001 കാലഘട്ടത്തിൽ മണിപ്പൂരിൽ 57% നിന്ന് 52% ആയി ഹിന്ദു ജനസംഖ്യാ വിഹിതം കുറഞ്ഞു, അവിടെ തദ്ദേശീയ സനാമഹി മതത്തിന്റെ പുനരുജ്ജീവനം ഉണ്ടായിട്ടുണ്ട്.
മണിപ്പൂരിലെ ഹിന്ദു ജനസംഖ്യാ വിഹിതം 2001-2011 കാലയളവിലും കുറഞ്ഞ് 52% ൽ നിന്ന് 41.4% ആയി.
ക്രിസ്തുമതത്തിലേക്കുള്ള മതപരിവർത്തനവും നാഗാലാൻഡിൽ നിന്നുള്ള ക്രിസ്ത്യാനികളുടെ കുടിയേറ്റവുമാണ് ഹിന്ദു ജനസംഖ്യ കുറയാനുള്ള കാരണമായി കണക്കാക്കുന്നത്.
നിയമവും രാഷ്ട്രീയവും
ചില വലതുപക്ഷ ഹിന്ദു സംഘടനകൾ ഇന്ത്യയെ "ഹിന്ദു രാഷ്ട്രം" ആയി പ്രഖ്യാപിക്കണമെന്ന് ആവശ്യപ്പെട്ടിട്ടുണ്ട്.